উপরে যার ছবিটা দেখছেন, তার নাম ওমরান দাকনেস। সিরিয়ার যুদ্ধ বিধ্বস্ত শহর আলেপ্পো থেকে বছরখানেক আগে উদ্ধার করা হয়েছিল ওমরানকে। ওমরানরা যে বাড়িতে থাকত, ক্ষেপণাস্ত্রের আঘাতে তা গুঁড়িয়ে গিয়িছিল। কংক্রিটের ধ্বংসস্তূপ থেকে ওমরানকে যখন উদ্ধার করা হয় ,তখন তার সারা শরীরে ধুলো আর রক্ত। হতবাক হয়ে বসে থাকা শোকবিহ্বল ছোট্ট ওমরানের ছবি বিশ্ব জুড়ে ছড়িয়ে পড়েছিল। সকলেই পরিবারহীন এই একরত্তি শিশুটির জন্য প্রার্থনা করেছিলেন। 

কিন্তু, সকলকেই ছাপিয়ে গিয়েছে নিউ ইয়র্কের বাসিন্দা বছর ছয়েকের অ্যালেক্স। তার শিশু মনেও প্রভাব ফেলেছিল ওমরানের এই ছবি। ওমরানের দুঃখময় জীবনকথা জানতে পেরে সহমর্মী হয়ে ওঠে অ্যালেক্স। 
আর এর পরেই সকলকে অবাক করে মার্কিন প্রেসিডেন্ট বারাক ওবামাকে চিঠে লিখে ফেলে অ্যালেক্স। চিঠিতে স্পষ্টতই জানায়, ওমরানকে সে দত্তক নিতে চায়। সিরিয়ার ছোট্ট শিশুটিকে সে পরিবার দিতে চায়। বোঝাতে চায় ভাইয়ের ভালবাসা কেমন হয়। তার বোনকে ওমরানের বোনও করতে চায় সে। সে ওমরানের জন্য বাড়ির দরজায় ফুল ও পতাকা নিয়ে অপেক্ষা করবে। আর তার বোন ওমরানের জন্য প্রজাপতি ধরে নিয়ে আসবে। চিঠিতে ওবামাকে সেই কথাই লিখেছে অ্যালেক্স।  

সম্প্রতি বিশ্ব উদ্বাস্তু সম্মেলনে এই অ্যালেক্সের চিঠি প্রকাশ্যে আনেন ওবামা। ছোট্ট শিশুর এমন হৃদয় গলানো চিঠি স্বাভাবিকভাবেই তাঁকে মুগ্ধ করেছে বলেও জানান তিনি। ছোট্ট অ্যালেক্স সিরিয়া থেকে ওমরানকে আমেরিকায় নিয়ে আসার ভার তাঁর হাতে সমর্পণ করেছে বলেও জানান মার্কিন প্রেসিডেন্ট।  

বড়রা যে কাজটা করতে পারল না, ছোট্ট শিশুমন কীভাবে সেই কাজটা করার ক্ষমতা দেখাল, তা ভেবে সকলেই অবাক হচ্ছে। 
দেখুন ভিডিও...